Jólatré , hanúkkuljósastika og mánasigð . Í bakgrunninum má sjá ljósum prýtt grafhýsi Bábsins , næsthelgustu byggingu bahá’í-trúarinnar . ( Mynd : igoogledisrael.com ) Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Það ríkir sannkölluð hátíðarstemning í hafnarborginni Haífa þessa dagana . Tvær síðustu helgarnar í desember iðar borgin af lífi á meðan íbúar borgarinnar halda hátíð sem fagnar trúarlegum fjölbreytileika í Ísrael , og dagana 19. - 28. desember mun fólk geta sótt ýmsa viðburði sem tengjast hátíðinni . Hátíðin er einfaldlega kölluð „ hátíð hátíðanna “ og var fyrst haldin árið 1993 , en tilgangur hennar er að stuðla að friði á milli trúarhópanna . Tímasetningin var valin vegna þess að bæði jólin og hanúkka eru haldin á þessum árstíma , þótt uppruni hátíðanna sé ólíkur . Einnig er gefinn gaumur að öðrum trúarsamfélögum í borginni – t.d.drúsum og múslimum en allur gangur getur verið á því hvort einhver af hátíðum þeirra beri upp á þessum tíma þar sem dagatal þeirra byggist ekki á gangi jarðar um sólina . Það líða u.þ.b. 33 ár á milli þess að hátíðirnar beri aftur upp á sama árstíma . Í tilefni hátíðarinnar fá gestirnir tækifæri til að staldra við fjölda sölubása , listsýninga , tónleika og fjöllistaatriða svo fátt eitt sé nefnt . Viðburðirnir eru haldnir í arabíska hverfinu Wadi Nisnas og í hverfi sem er kallað „ Þýska nýlendan “ , en skammt frá því er grafhýsi Bábsins , þar sem annar af tveimur stofnendum Bahá’í-trúarinnar er grafinn . Grafhýsið og garðarnir umhverfis það eru líklega þekktustu kennileiti Haífa . Bahá’í-trúin á rætur að rekja til íslam en hún er engu að síður bönnuð í mörgum múslimalöndum . En Ísraelsríki hefur alla tíð tryggt öryggi höfuðstöðva þeirra og helgistaða . Í ár er hátíð hátíðanna haldin í tuttugasta og sjöunda sinn og hefur hún vakið mjög jákvæð viðbrögð gesta og heimamanna . Samlíf fólks af ólíkum trúarbrögðum í Haífa hefur veitt uppbyggilegt fordæmi í heimshluta þar sem deilur á milli trúarhópa hafa allt of oft leitt til blóðugra átaka .